b'\n_START_ARTICLE_\nKirov\n_START_SECTION_\nPovijest\n_START_PARAGRAPH_\nTvr\xc4\x91avu Hljinov, smje\xc5\xa1tenu zapadno od Urala, su osnovali Novgorodski poduzetnici 1374. godine. Prvi put ju se spominje kao grad u ispravama iz 1457.. Hljinov je uklju\xc4\x8den u Moskovsku kne\xc5\xbeevinu 1489.. Najstariji spomenik u gradu je katedrala Gospina Uza\xc4\x8da\xc5\xa1\xc4\x87a, sagra\xc4\x91ena 1689. godine._NEWLINE_1781. Katarina Velika je preimenovala Hljinov, dav\xc5\xa1i mu ime Vjatka i u\xc4\x8dinila ju je sredi\xc5\xa1tem posebne gubernije. Grad je slu\xc5\xbeio i kao mjesto izgona, primjerice za Alexander Herzena i Mihaila Saltikova-\xc5\xa0\xc4\x8dedrina. Do konca 19. stolje\xc4\x87a, bio je va\xc5\xbena postaja na Transsibirskoj pruzi._NEWLINE_U prosincu 1934. je preimenovan prema sovjetskom \xc4\x8delniku Sergeju Kirovu, koji je bio ubijen ranije te godine.\n_START_SECTION_\nPromet\n_START_PARAGRAPH_\nKirov je veliko prometno \xc4\x8dvori\xc5\xa1te - \xc5\xbeeljezni\xc4\x8dko i autoceste, rije\xc4\x8dna luka i zra\xc4\x8dna luka.\n_START_SECTION_\nGospodarstvo\n_START_PARAGRAPH_\nVeliko je sredi\xc5\xa1te strojogradnje, metalurgije, lake industrije, tiskarstva.'